Title: Manual - Styrecentral SV.pdf
Installation Styrecentralen kan veje op til 28 kg og skal monteres på en stabil væg. Vægbeslaget, som er placeret øverst på bagsiden af centralen, løsnes fra centralen og monteres på væggen. Det nederste beslag bag på centralen vendes nedad og centralen hænges ned over vægbeslaget. Herefter fastgøres det nederste beslag til væggen. Ved indførelse af kabler skæres folien i bunden væk på det ønskede antal kabelindføringer med en hobbykniv eller lign. Der monteres PG forskruninger eller membran nipler i hullerne inden kabelindføring. Alle kabler tilsluttes iht. overordnet tegning på midtersiderne og dimensioneres iht. tabel side 16. Husk at driftsspænding fra styrecentral er 24V eller 48V og at der tillades et max. spændingsfald på 15%, hvilket nødvendiggør korrekte kabeltværsnit. Vær opmærksom på, at det ofte (af hensyn til overholdelse af CE mærkning af den samlede installation eller andet lovkrav) kan være påkrævet, at styrecentralen forsynes med 230V AC fra særskilt gruppe med egen fejlstrømsafbryder, samt